# Una vella, coneguda olor

Una vella, coneguda olor és una obra de teatre, original de Josep Maria Benet i Jornet, estrenada la nit del 30 de setembre de 1964, dintre del VII Cicle de Teatre Llatí, al teatre Romea de Barcelona, per la Companyia Catalana de Comèdies.
La peça mostra la vida sense gaire esperança del proletariat a la Barcelona després de la Guerra Civil, tal com Benet la va conèixer ell mateix. Relata com era la vida en un pati de veïns de Barcelona, on viu la Maria, una noia amb ànsies de trencar les cotilles de l'ordre social establert, que té un conflicte íntim però universal.
Feliu Formosa va escriure l'any de l'estrena: «Hom respirava —potser exagero– un estat d'ànim col·lectiu conscient que Una vella, coneguda olor podia obrir noves perspectives al teatre català com les va obrir l'any 1949 Historia de una escalera de Buero Vallejo per al teatre castellà » Ambdues obres respiren una visió crua i crítica de la misèria, la tristesa, la insatisfacció i la manca de futur, tal com es patia durant el franquisme. Segons Miquel M. Gibert «Tot i el caràcter encara primerenc […] ja hi apareixen la cura constructiva, la intensitat expressiva, l'anàlisi social i l'angoixa quotidiana que després seran algunes de les característiques més destacades del millor teatre de Benet». Benet mateix la considerava una obra de joventut imperfecte, però tenia nogensmenys molt èxit en grups de teatre amateur. El 2011 el Teatre Nacional la va reestrenar, dirigida per Sergi Belbel.
Va ser guardonat amb el Premi Josep Maria de Sagarra el 1963.

## Repartiment de l'estrena (1964)

* Maria: Carme Fortuny
* Mercè: Nadala Batiste
* Eulàlia: Núria Casulleres
* Senyora Dolors: Josefina Tàpias
* Neus: Mercè Guiamet
* Teresa: Anna Maria Simon
* Joan: Adrià Gual
* Manel: Julià Navarro
* Vell: Joaquim Nicolau
* Veu de dona: Natàlia Solernou
* Veu de nen: Ricard Reguant
* Veu d'home: Jordi Torras
** Decorat: Guinovart
** Ajudant de direcció: Ernest Serrahima
** Direcció Josep Maria Sagarra

## Referències

* 1 2 Gibert, Miquel M. «Una vella, coneguda olor o el començament de la història». Caràcters: és una revista de llibres, 51, 2010, pàg. 27. ISSN: 1132-7820.
* ↑ Duprey, Jennifer. The aesthetics of the ephemeral : memory theaters in contemporary Barcelona (en anglès), p. 51-54. ISBN 978-1-4384-5235-7.
* ↑ Feldman, Sharon G. In the eye of the storm : contemporary theater in Barcelona. Lewisburg: Bucknell University Press, 2009, p. 106. ISBN 978-0-8387-5851-9.
* ↑ «Una vella, coneguda olor». Teatre Nacional de Catalunya, 11-09-2029. [Consulta: 21 febrer 2020].
* 1 2 Serra, Laura «El TNC fa 'Una vella, coneguda olor' de trista postguerra». Ara, 23-09-2011 [Consulta: 22 febrer 2020].
* ↑ Formosa i Torres, Feliu «Una vella coneguda olor de Josep M. Benet i Jornet. Companyia Catalana de Comèdia». Serra d'Or, VI, 1964, pàg. 881., citat per: Martorell i Coca, Pep. «L'oblit del nostre teatre nacional». A: Jaume Vidal Alcover : humanisme, heterodòxia i geni. 1. ed. Valls: Cossetània Edicions, 2001. ISBN 84-95684-35-7.
* ↑ Alcázar i Serrat, Ivan «Un barrio en obras: sobre Una vella, coneguda olor, en los 50 años de su estreno» (en castellà). Telon de fondo. Revista de Teoría y Crítica Teatral, 20, 01-12-2014, pàg. 37. DOI: 10.34096/tdf.n20.3359. ISSN: 1669-6301.
* ↑ George, David. «Benet i Jornet, Josep Maria». A: Encyclopedia of contemporary Spanish culture. Londres: Routledge, 1999, p. 56-57. ISBN 0-203-01438-3.

## Edicions

* Una Vella, Coneguda Olor. Barcelona: Editorial Occitània, 1964 (El Barret de Danton, núm. 2).

## Enllaços externs

* Extret de la realització de 2011 dirigit per Sergi Belbel: «Tràiler d'Una vella, coneguda olor de Josep M. Benet i Jornet» (vídeo). Teatre Nacional de Catalunya, 2011.